One Love Manchester

One Love Manchester (בתרגום לעברית: אהבה אחת מנצ'סטר) היה מופע צדקה וספיישל טלוויזיוני בריטי שנערך ב-4 ביוני 2017, שאורגן על ידי הזמרת האמריקאית אריאנה גרנדה בתגובה לפיגוע לאחר הופעתה במנצ'סטר ארנה שבועיים קודם לכן. המופע התקיים באצטדיון הקריקט באולד טראפורד במנצ'סטר, בריטניה ושודר ב-BBC One עם המנחים הבריטיים שרה קוק ואורה אובודה. במופע השתתפו 50,000 איש. בין הזמרים האורחים נכללו ג'סטין ביבר, הבלאק אייד פיז, קולדפליי, מיילי סיירוס, ממפורד אנד סאנז, נייל הורן, ליטל מיקס, קייטי פרי, טייק ד'את, אימוגן הייפ, פארל ויליאמס, רובי ויליאמס וליאם גלאגר. רווחים מהאירוע נתרמו לקרן החירום We Love Manchester, אשר הוקמה על ידי מועצת העיר מנצ'סטר והצלב האדום הבריטי לאחר הפיגוע ב-22 במאי, בו נהרגו 22 אנשים ונפצעו יותר מ-100. הכספים יסייעו לקרבנות ולמשפחותיהם. הצלב האדום הבריטי דיווח כי קיבל יותר מ-10 מיליון יורו (13 מיליון דולר) בתרומות ב-12 השעות שלאחר המופע. למרות הבדלי הזמן, רשתות טלוויזיה של לפחות 50 מדינות שונות שידרו את המופע בשידור חי, אשר בו זמנית שודר בשידור חי בפלטפורמות שונות, כולל טוויטר, פייסבוק ו-YouTube. זהו המשדר הנצפה ביותר בבריטניה ל-2017, עם כ-14 מיליון צופים בממוצע ו-22 מיליון צופים בשיא השידור. ערך מורחב – הפיגוע במנצ'סטר ארנה (2017) ב-22 במאי 2017, בוצע פיגוע התאבדות מחוץ למנצ'סטר ארנה במנצ'סטר, בריטניה, לאחר מופע של הזמרת אריאנה גרנדה כחלק מDangerous Woman Tour. כ-22 אנשים מהקהל, כולל ילדים, נרצחו וכ-116 נפצעו, חלק באורח קשה. כמה שעות לאחר הפיגוע, גרנדה עצמה פרסמה הודעה בטוויטר: "שבורה. מעומק ליבי, אני כל כך מצטערת. אין לי מילים." גרנדה השעתה לאחר מכן את סיבוב ההופעות שלה וטסה לבית אמה בבוקה רטון, פלורידה. ב-26 במאי, היא הודיעה כי היא תארח מופע צדקה במנצ'סטר עבור קורבנות הפיגוע. כרטיסים לאירוע היו זמינים ב-1 ביוני 2017 עבור 40 יורו, ונמכרו ללא עמלות הזמנה. כרטיסים אלה נמכרו בתוך 6 דקות מתחילתה של המכירה. מעריצים שהיו במופע של ה-22 במאי היו יכולים לבקש להשתתף ללא תשלום. הגשת הבקשות להשתתפות בחינם הסתיימה ב-31 במאי בשעה 17:00, אבל הוארכה עד 22:00 כדי לאפשר לכמה שיותר אנשים שהיו במופע של ה-22 במאי להיות שם. מנצ'סטר מטרו-לינק הציעה נסיעה חינם אל ומן המופע. אובר אמרה גם כי רווחי הנסיעות של הנוסעים אל המופע וממנו יתרמו לצדקה. לאחר מתקפת הטרור בלונדון שהתרחשה כיום לפני המופע, משטרת מנצ'סטר הודיעה כי רמת האבטחה תהיה אינטנסיבית יותר מהמתוכנן. הם גם יעצו למשתתפים לא להביא תיקים למקום מסיבות ביטחוניות. כרטיסים למופע נמצאו למכירה באתר המכירות הפומביות המקוון eBay, במחירים הגבוהים ממחיר המכירה המקורי. eBay הגיב והסיר אותם מהאתר. דקת דומייה התקיימה לפני שמרקוס מומפורד פתח את המופע, לפי בקשתו של מומפרד, לזכר ההרוגים במנצ'סטר ובלונדון. אחרי ההופעה הראשונה של גרנדה, סטיבי וונדר הופיע באמצעות וידאו. אחרי הביצוע של הייפ, הוקרן וידאו של שחקן מנצ'סטר בכדורגל, דייוויד בקהאם בקריאת שיר שהוקדש לעיר. סרטונים של אמנים וסלבריטאים אחרים, כולל הלסי, באסטיל, אן-מארי, דמי לובאטו, ג'ניפר הדסון, Blossoms, צ'אנס הראפר, קמילה קביו, הצ'יינסמוקרס, די ג'יי חאלד, ליטל מיקס, Circa Waves, קנדל ג'נר, קלין בנדיט, דואה ליפה, שון פול, ניק גרימשוו, קינגס אוף ליאון, סם סמית', ריטה אורה, שון מנדס, Twenty One Pilots, פול מקרטני, U2 והשחקנים של מנצ'סטר יונייטד ומנצ'סטר סיטי מכריזים על ההזדהות שלהם עם מנצ'סטר. יליד מנצ'סטר ליאם גלאגר עשה הופעת הפתעה לקראת סוף מופע. הזמר אשר היה אמור להופיע אך ביטל את השתתפותו. אתר האינטרנט הרשמי של One Love Manchester "One Love Manchester", במסד הנתונים הקולנועיים IMDb (באנגלית) One Love Manchester (Live) - ההופעה מלאה, סרט באתר יוטיוב (אורך: 3:23:32) במהלך ביצוע של השיר "Strong", רובי ויליאמס שינה את הפזמון "מנצ'סטר אנחנו חזקים, אנחנו חזקים, אנחנו חזקים", ו חזר על כך במהלך הביצוע של "Angels". הביצוע של סטיבי וונדר הוקלט מראש, ונוגן בשידור חי על מסך הבמה ושודר כווידאו. דודי כספי, אמנים למען נפגעי מנצ'סטר | ישראל היום, באתר ישראל היום, 3 ביוני 2017 שם מעבר לקשת: 50 אלף איש הגיעו למופע ההתרמה המרגש למען נפגעי הפיגוע במנצ'סטר, באתר וואלה, 5 ביוני 2017 עמי פרידמן, מנצ'סטר זוכרת: מופע ענק לזכר נפגעי הפיגוע, באתר ynet, 5 ביוני 2017 One Love Manchester ratings: Ariana Grande's concert is the most-watched TV event of 2017 so far, The Telegraph, 5 June 2017 אריאנה גרנדה, "broken. from the bottom of my heart, I am so so sorry. I don't have words.", טוויטר, טוויט, ‏22 במאי, 2017 (באנגלית) Cooper, Matthew (4 ביוני 2017). "Running order confirmed for tonight's One Love Manchester Ariana Grande show - and it might include Oasis". Manchester Evening News. נבדק ב-4 ביוני 2017. {{cite web}}: (עזרה)